Bokføring, bilag, skatt, moms, avgifter, tillatelser og forsikringer er praktiske detaljer som kan velte bedriften din dersom de ikke er på plass. Hvis du synes det er vanskelig å få oversikt over regelverket og finne tid til papirarbeidet, bør du søke hjelp hos en revisor.
Du bør også overveie å investere i et nettbasert regnskapsprogram. Populære regnskapsprogrammer som Visma, Fiken og 24SevenOffice henvender seg til mindre bedrifter, er brukervennlige og tilbyr ofte støtte via Internett og per telefon.
Selv om du lar en revisor ta seg av den formelle bokføringen, er du selv pliktig til å føre løpende regnskap og oppdatere budsjetter for å holde orden på økonomien.
Alle bedrifter er regnskapspliktige.
Du kan lese mer om kravene til bokføring for eksempel på Altinn.no.
Som ny bedriftseier er noen forsikringer lovpålagte. Andre er frivillige, men praktiske.